กฎกระทรวงกำหนดหลักเกณฑ์การแบ่งส่วนราชการของสถาบันการอาชีวศึกษา พ.ศ. 2555กฎกระทรวง กำหนดหลักเกณฑ์การแบ่งส่วนราชการของสถาบันการอาชีวศึกษา พ.ศ. ๒๕๕๕อาศัยอำนาจตามความในมาตรา ๕ วรรคหนึ่ง และมาตรา ๑๕ วรรคสอง แห่งพระราชบัญญัติการอาชีวศึกษา พ.ศ. ๒๕๕๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้มาตรา 1 ข้อ ๑ การแบ่งส่วนราชการของสถาบันให้คำนึงถึงแนวทาง ดังต่อไปนี้ (๑) ความสอดคล้องกับภารกิจหลักเพื่อรองรับการกระจายอำนาจการบริหารและการจัดการอาชีวศึกษาของสถาบันและสำนักงานคณะกรรมการการอาชีวศึกษา (๒) ความเป็นเอกภาพในการบริหารและการจัดการอาชีวศึกษาของสำนักงานคณะกรรมการการอาชีวศึกษา (๓)มาตรา 1 ผลสัมฤทธิ์ตามภารกิจ ความคุ้มค่า ลดขั้นตอนการบริหาร เพิ่มประสิทธิภาพ และประสิทธิผลของการบริหารจัดการ (๔) ความสัมพันธ์ที่เกื้อกูลต่อสัมฤทธิ์ผลของคุณภาพการศึกษา ขนาดของสถาบัน จำนวนนักศึกษา ผู้รับบริการ และความเหมาะสมด้านอื่น ๆ (๕) การตอบสนองต่อการผลิตและพัฒนากำลังคนด้านอุตสาหกรรม ด้านเกษตรกรรมมาตรา 1 ด้านธุรกิจและการบริการ และสาขาวิชาชีพอื่น ๆ ที่สอดคล้องกับแผนพัฒนาเศรษฐกิจและสังคมแห่งชาติ (๖) การมีส่วนร่วมระหว่างส่วนราชการภายในของสถาบัน และระหว่างสถาบันกับสถานประกอบการ รัฐวิสาหกิจ หรือหน่วยงานของรัฐ ในการจัดการอาชีวศึกษาและการฝึกอบรมวิชาชีพ (๗)มาตรา 1 ความพร้อมของสถาบันในการจัดการอาชีวศึกษาในหลักสูตรปริญญาตรีสายเทคโนโลยีหรือสายปฏิบัติการ ประกาศนียบัตรวิชาชีพชั้นสูง และประกาศนียบัตรวิชาชีพมาตรา 2 ข้อ ๒ สถาบันอาจแบ่งส่วนราชการ ดังต่อไปนี้ (๑) สำนักงานผู้อำนวยการสถาบัน (๒) วิทยาลัย (๓) สำนัก (๔) ศูนย์ (๕) หน่วยงานที่เรียกชื่ออย่างอื่นที่มีฐานะเทียบเท่าวิทยาลัยมาตรา 3 ข้อ ๓ ส่วนราชการของสถาบันมีอำนาจหน้าที่ ดังต่อไปนี้ (๑) สำนักงานผู้อำนวยการสถาบัน มีอำนาจหน้าที่เกี่ยวกับงานช่วยอำนวยการและงานเลขานุการของสภาสถาบัน ประสานงานราชการกับหน่วยงานต่าง ๆ ทั้งภายในและภายนอกสถาบัน งานวิเทศสัมพันธ์ ดำเนินการเกี่ยวกับการบริหารงานทั่วไป การตลาดมาตรา 3 เผยแพร่และประชาสัมพันธ์กิจการสถาบัน การบริหารงานการเงิน การบัญชี การพัสดุ อาคารสถานที่ งบประมาณและทรัพย์สินของสถาบัน การบริหารงานบุคลากร ส่งเสริมวินัยและระบบคุณธรรมของบุคลากร กฎหมาย นิติกรรม สัญญา งานเกี่ยวกับความรับผิดทางแพ่ง ทางอาญา งานคดีปกครอง และงานคดีอื่นที่อยู่ในหน้าที่ของสถาบันมาตรา 3 และงานอื่นที่ไม่ได้กำหนดให้เป็นหน้าที่ของส่วนราชการใดในสถาบัน รวมทั้งส่งเสริมการดำเนินงานของวิทยาลัยและหน่วยงานในสถาบัน (๒) วิทยาลัย มีอำนาจหน้าที่เกี่ยวกับการจัดการเรียนการสอนอาชีวศึกษาและฝึกอบรมวิชาชีพ เพื่อผลิตและพัฒนากำลังคนในด้านวิชาชีพระดับฝีมือและระดับเทคนิคมาตรา 3 ให้มีสมรรถนะสอดคล้องกับแผนพัฒนาเศรษฐกิจและสังคมแห่งชาติตามหลักสูตร มาตรฐานการอาชีวศึกษา และมาตรฐานวิชาชีพ รวมทั้งสอดคล้องกับความต้องการของตลาดแรงงาน (๓) สำนัก มีอำนาจหน้าที่เกี่ยวกับการประสานงาน ส่งเสริม สนับสนุน พัฒนาการจัดการศึกษา หลักสูตรของหน่วยงานในสถาบันมาตรา 3 และวางแผนการผลิตเพื่อพัฒนาคุณภาพกำลังคนสู่มาตรฐานสากลบนพื้นฐานวิทยาศาสตร์และเทคโนโลยี เพิ่มขีดความสามารถในการแข่งขันสู่การพัฒนาเศรษฐกิจและคุณภาพชีวิตที่ดี (๔) ศูนย์ มีอำนาจหน้าที่เกี่ยวกับการสนับสนุนการศึกษา วิจัย การสร้างเครือข่ายความร่วมมือระหว่างประเทศ เพื่อความเป็นเลิศทางวิชาการ (๕)มาตรา 3 หน่วยงานที่เรียกชื่ออย่างอื่นที่มีฐานะเทียบเท่าวิทยาลัย มีอำนาจหน้าที่เกี่ยวกับการกำกับดูแล ควบคุม การจัดการเรียนการสอนในระดับปริญญาตรีสายเทคโนโลยีหรือสายปฏิบัติการในสาขาวิชาต่าง ๆ ส่งเสริมวิชาการและวิชาชีพชั้นสูงที่เน้นการปฏิบัติ ทำการสอน ทำการวิจัย ถ่ายทอดวิทยาการและเทคโนโลยี ทะนุบำรุงศาสนามาตรา 3 ศิลปะและวัฒนธรรม อนุรักษ์สิ่งแวดล้อม โดยยกระดับผู้สำเร็จการอาชีวศึกษาให้มีโอกาสศึกษาต่อระดับปริญญาตรีสายเทคโนโลยีหรือสายปฏิบัติการ ประสานการใช้ทรัพยากรของวิทยาลัยและเครือข่าย เพื่อพัฒนาผู้เรียน ให้มีสมรรถนะสอดคล้องกับหลักสูตร มาตรฐานการอาชีวศึกษา และมาตรฐานวิชาชีพให้ไว้ ณ วันที่ ๑๖ ตุลาคม พ.ศ. ๒๕๕๕ ศาสตราจารย์สุชาติ ธาดาธำรงเวช รัฐมนตรีว่าการกระทรวงศึกษาธิการหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๕ วรรคสอง แห่งพระราชบัญญัติการอาชีวศึกษา พ.ศ. ๒๕๕๑ บัญญัติให้การแบ่งส่วนราชการของสถาบันการอาชีวศึกษา เป็นไปตามหลักเกณฑ์ที่กำหนดในกฎกระทรวง จึงจำเป็นต้องออกกฎกระทรวงนี้